Diari Oficial de la Generalitat Valenciana


Sumari del DOGV 9443, del 06-10-2022 (2022/9067)

Informació pública de l'obertura del termini per a presentar candidatures al Consell Consultiu Trans de la Comunitat Valenciana.
--------------------------------------------------------------------------------------------------------------------------------

### Dades del document

Número de DOGV
:   9443

Data del DOGV
:   06-10-2022

Secció del DOGV
:   V. ANUNCIS - C) ALTRES ASSUMPTES

Número del document
:   2022/9067


Organisme emissor
:   Vicepresidència i Conselleria d'Igualtat i Polítiques Inclusives

Tipus de document
:   Anunci

Informació pública de l'obertura del termini per a presentar candidatures al Consell Consultiu Trans de la Comunitat Valenciana. [2022/9067]  
De conformitat amb el Decret 102/2018, de 27 de juliol, del Consell, de desplegament de la Llei 8/2017, integral del reconeixement del dret a la identitat i a l'expressió de gènere a la Comunitat Valenciana, modificat pel Decret 20/2022, de 4 de març, del Consell, de creació de l'Observatori Valencià per a la Igualtat de Tracte, la No Discriminació i la Prevenció dels Delictes d'Odi, pel qual s'amplia el nombre de vocalies del Consell Consultiu Trans, d'ara endavant el Consell, es procedeix a l'anunci de l'obertura del termini per a presentar candidatures a les vocalies al Consell, previstes en els apartats d, f i g de l'article 18 del Decret:  
  
Article 18. Vocalies.  
(.../?)  
d) Tres persones trans triades per desinsaculació entre les que s'hagen postulat davant la Secretaria del Consell per a ocupar aquesta vacant. Es triarà una persona de cadascun d'aquests trams d'edat: menors de 18 anys, de 18 a 50 anys i majors de 50 anys.  
f) Les contemplades en l'article 18.1, lletra f relatives a associacions de mares, pares o familiars de persones trans que compten amb seu a la Comunitat Valenciana (quatre vocalies), (amplia en dues vocalies)  
  
g) Les contemplades en l'article 18.1, lletra g relatives a associacions que tinguen entre les seues finalitats la defensa dels interessos de les persones trans i que compten amb seu a la Comunitat Valenciana (huit vocalies), (amplia en quatre vocalies)  
(.../...)  
D'acord amb l'ampliació del nombre de vocalies del Consell, de les vocalies de l'article 18.1.f del Decret 102/2020, cal triar dues vocalies i de les vocalies de l'article 18.1.g cal triar quatre vocalies.  
  
Per estar vacant la vocalia de la persona trans menor de 18 anys, d'acord amb l'article 18.1.d del Decret 102/2020 cal triar també a una persona trans menor de 18 anys.  
El termini de presentació de candidatures serà d'un mes.  
L'obertura del termini començarà l'endemà de la publicació d'aquest anunci, moment en el qual estarà disponible el procediment telemàtic de presentació de candidatures en el web de la Vicepresidència i Conselleria d'Igualtat i Polítiques Inclusives. (www.inclusio.gva.es)  
  
En el capítol II de l'esmentat decret, articles 12 al 25, es regula el Consell Consultiu Trans de la Comunitat Valenciana, creat per la Llei 8/2017, article 12, en què s'estableix el procediment per a l'elecció de les vocalies d'aquest Consell, modificat pel Decret 20/2022, de 4 de març, del Consell, de creació de l'Observatori Valencià per a la Igualtat de Tracte, la No Discriminació i la Prevenció dels Delictes d'Odi, DOGV núm. 9303, de 22.03.2022.  
Les candidatures es presentaran en el model normalitzat disponible en el web de la Vicepresidència i Conselleria d'Igualtat i Polítiques Inclusives (www.inclusio.gva.es)  
  
València, 4 d'octubre de 2022.- El director general d'Igualtat en la Diversitat: José de Lamo Pastor.